**ELŐTERJESZTÉS**

**A Gazdasági és Városstratégiai Bizottság 2019. szeptemberi ülésére**

**Javaslat a Széll K. u. 44. szám alatti üzlethelyiség bérleti jogviszonyának meghosszabbítására**

Tájékoztatom a Tisztelt Bizottságot arról, hogy a HK TV Szerviz Kft. ügyvezetője azzal a kéréssel fordult önkormányzatunkhoz, hogy a Széll K. u. 44. szám alatti üzlethelyiségre vonatkozóan fennálló bérleti jogviszonyukat hosszabbítsuk meg.

Fenti üzlethelyiséget a társaság 10 éve bérli, melyben garanciális és fizető szerviz szolgáltatást végeznek a lakosság számára. Kérik a bérleti jogviszony további 5 évvel történő meghosszabbítását.

Az üzlethelyiség 60 m2 alapterületű, az ingatlan földszintjén helyezkedik el, utcáról közvetlenül megközelíthető. A helyiség aktuális bérleti díját a szakértő 54.000,-Ft+ÁFA/hó összegben határozta meg.

A helyiségbérlet szabályairól szóló 17/2006.(V.25.) önkormányzati rendelet 5.§ (2) és (4) bekezdésében foglaltak szerint a helyiségbérleti jog a bérlő kérelmére – ha a helyiségre a korábbi tevékenység saját jogon való folytatása miatt van szüksége – meghosszabbítható. A helyiségbérleti jogot, amennyiben a döntés mérlegelésen alapul a bizottság javaslatára a polgármester hosszabbítja meg.

Fentiek alapján kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjen.

Szombathely, 2019. szeptember „ „

**/: dr. Puskás Tivadar:/**

**Határozati javaslat**

**.... /2019. (IX…..) GVB. sz. határozat**

A Bizottság a Széll K. u. 44. szám alatti üzlethelyiség bérleti jogviszonyának meghosszabbítására vonatkozó előterjesztést megtárgyalta és javasolja a polgármesternek, hogy a bérleti jogviszonyt további 5 évvel - 2024. szeptember 30. napjáig - az alábbi feltételkekkel meghosszabbítsa meg:

* a bérleti díj összege 54.000,- Ft + ÁFA/hónap,
* a bérleti díj késedelmes teljesítése esetén a bérlő a Ptk. rendelkezései szerint megállapított késedelmi kamatot köteles megfizetni,
* a helyiséget a bérlő – az abban folytatni kívánt tevékenység gyakorlásához szükséges módon – a saját költségén köteles kialakítani, felszerelni és berendezni,
* a bérlő a helyiség használatát másnak nem engedheti át,
* a bérlő a bérlet megszűnésekor a helyiséget köteles tisztán, kiürítve, átadáskori állapotban és felszereltséggel visszaadni, és ráfordításainak, illetve azok időarányos részérnek megtérítésére nem tarthat igényt.

**Felelős**: Dr. Puskás Tivadar polgármester

Illés Károly alpolgármester

Dr. Károlyi Ákos jegyző

(A végrehajtásért:

Lakézi Gábor, a Városüzemeltetési Osztály vezetője

Dr. Németh Gábor, a SZOVA Zrt. vezérigazgatója)

**Határidő:** azonnal